Grens

Grens estas komunumo en la distrikto Nyon en Kantono Vaŭdo, Svislando. Ĝi havis 350 loĝantojn je la 31-a de decembro 2012.

 Geografio 
La komunumo Grens situas sur la ebenaĵo sude de la piedo de la Ĵurasa Montaro norde de la Lago Lemano proksimume 4 kilometrojn okcidente de la distriktĉefloko Nyon.Fonto: Reta mapo 1:20000 de Swisstopo

La teritorio de la komunumo etendiĝas sur areo de 2,56 km², de kiuj 1,6% estas kovritaj de arbaro, 88,7% servas por agrikulturo kaj 9,3% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Grens limas en nordo al Gingins, en nordnordoriento al Trélex, en nordoriento al Nyon, en oriento kaj sudoriento al Signy-Avenex, en sudokcidento al Borex, kaj en okcidento al Chéserex.

 Trafiko 
Tra Grens pasas en oriento la kantona ĉefvojo n-ro 123 de Nyon al Saint-Cergue. Tra la vilaĝo Grens kondukas konekta vojo de Signy-Avenex al Chéserex kaj krome kondukas vojo de la vilaĝocentro al la kantona vojo en oriento.

 Historio 
La unua dokumenta mencio de Grens datiĝas el la jaro 1160 jam kiel Grens. En tri lokoj sur la komunuma teritorio estis trovitaj stokoj da romiaj tegeloj. Dum mezepoko en Grens estis konstruita preĝejo konsekrita al Sankta Petro, kies patroneco apartenis al la Abatejo Bonmont. Sub la berna regado de 1536 ĝis la Helveta Revolucio de 1798 Gingins troviĝis sub la administrado de la Voktejo Nyon. La vilaĝo Grens apartenis ĝis en la 18-a jarcento al la familio Quisard. La lasta membro de tiu familio estis Sinjorino Quisard, kiu sin nomis ankaŭ Sinjorino de Grens kaj kiu en la jaro 1757 vendis la vilaĝon al David Brutel de Schaffisheim, kiu la vilaĝon siavice post malmultaj jaroj vendis al la Grafo de La Fléchère de Nyon, kiu estis la lasta vilaĝa senjoro ĝis la revolucio. Post la Helveta Revolucio ĝi estis atribuita al la Distrikto Nyon.Fonto: Germain Hausmann: Grens en Historia Leksikono de Svislando (2007-01-23)

 Notoj kaj referencoj 


 Eksteraj ligiloj 

 Oficiala retejo de la komunumo Grens